PMIndiaData/PMIndiaSum huggingface dataset:
టెహరాన్ లోని భాయి గంగా సింగ్ సభా గురుద్వారా లో ప్రార్థనలు జరిపిన ప్రధాన మంత్రి; కూటమిని ఉద్దేశించి ప్రసంగించిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఈ రోజు సాయంత్రం టెహరాన్ కు చేరుకొన్న కొద్ది సేపటి తరువాత భాయి గంగా సింగ్ సభా గురుద్వారా ను సందర్శించారు. ఆ సందర్భంగా గురు గ్రంథ్ సాహిబ్ కు నమస్సులు అర్పించారు. ఆయనకు ఒక సరోపా ను, తల్ వార్ ను బహూకరించారు. కూటమిని ఉద్దేశించి ప్రధాన మంత్రి ప్రసంగిస్తూ, మన ఘనమైన వారసత్వాన్ని, సంప్రదాయాలను రాబోయే తరాల వారి కోసం పరిరక్షిస్తున్నందుకు టెహరాన్ లోని సిక్కు సముదాయానికి అభినందనలు తెలిపారు. భారతీయులు వసుధైవ కుటుంబకం (యావత్ ప్రపంచం మన కుటుంబం) అనే భావనను విశ్వసిస్తారని, కాబట్టే ప్రతి ఒక్కరితో ఇట్టే కలసిపోతుంటారని ఆయన చెప్పారు. గురు గోబింద్ సింగ్ 350వ జయంతి సందర్భాన్ని భారతదేశంతో పాటు ప్రపంచంలోని ఇతర ప్రాంతాలలో కూడా ఒక పండుగలా జరుపుకొంటారని ప్రధాన మంత్రి అన్నారు; ఈ సందర్భాన్ని పురస్కరించుకొని గురువుల ప్రాణ సమర్పణం గురించి, ఇంకా పవిత్ర గ్రంథమైన గురు గ్రంథ్ సాహిబ్ సందేశాన్ని గురించి రాబోయే తరాల వారిలో మహా చైతన్యాన్ని ఏర్పరచడం జరుగుతుందని ఆయన వెల్లడించారు.
ప్రొఫెస‌ర్ స్టీఫ‌న్ హాకింగ్ క‌న్నుమూత ప‌ట్ల‌ సంతాపం తెలిపిన ప్ర‌ధాన మంత్రి

ప్రొఫెస‌ర్ స్టీఫ‌న్ హాకింగ్ మృతి ప‌ట్ల ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్య‌క్తం చేశారు. “ప్రొఫెస‌ర్ స్టీఫ‌న్ హాకింగ్ ఒక విశిష్ట శాస్త్రవేత్తే కాక విద్యావేత్త కూడా. ఆయ‌న ప‌ట్టుద‌ల‌, ధైర్యం ప్ర‌పంచవ్యాప్తంగా ప్ర‌జ‌ల‌కు స్ఫూర్తి ని ప్రసాదించింది. ఆయ‌న క‌న్నుమూత బాధాక‌రం. ప్రొఫెస‌ర్ హాకింగ్ యొక్క మార్గ‌ద‌ర్శ‌కప్రాయమైన కృషి మ‌న ప్ర‌పంచాన్ని మెరుగైన ప్రపంచంగా తీర్చిదిద్దింది. ఆయ‌న ఆత్మ‌ కు శాంతి ల‌భించుగాక” అని ప్ర‌ధాన మంత్రి త‌న సందేశంలో పేర్కొన్నారు.
దేశ ప్ర‌జ‌ల ను ఉద్దేశించి ప్ర‌సంగించిన ప్ర‌ధాన మంత్రి

దేశ ప్ర‌జ‌ల ను ఉద్దేశించి ప్ర‌ధాన మంత్రి శ్రీ న‌రేంద్ర మోదీ నేడు ప్ర‌సంగించారు. “ప్ర‌తి దేశం యొక్క యాత్ర లో అత్యంత గ‌ర్వ‌కార‌ణ‌మైన‌టు వంటి ఘడియ లు, అలాగే ముందు త‌రాల వారి పై ఒక చ‌రిత్రాత్మ‌క ప్ర‌భావాన్ని చూపెట్టేట‌టువంటి ఘ‌డియ‌ లు ఉంటాయి. ఈ రోజు ను అటువంటి ఒక ఘ‌డియ గా చెప్పవచ్చును. భార‌త‌దేశం ఉప‌గ్ర‌హ నిరోధక (ఎఎస్ఎటి) క్షిప‌ణి ని విజ‌య‌వంతం గా ప‌రీక్షించింది. మిశ‌న్ శ‌క్తి సఫ‌లం అయిన సందర్భం లో ప్ర‌తి ఒక్క‌రికీ ఇవే అభినంద‌న‌లు. మిశ‌న్ శ‌క్తి ఒక అత్యంత సంక్లిష్ట‌మైన‌ ప్ర‌క్రియ‌. దీని ని అమిత వేగం తో, అసాధార‌ణ‌మైన ఖ‌చ్చిత‌త్వం తో నిర్వ‌హించ‌డం జరిగింది. ఇది భార‌త‌దేశం యొక్క విశిష్ట ప్ర‌తిభాన్విత శాస్త్రవేత్త‌ల ప్రావీణ్యాన్ని, మరి మ‌న అంత‌రిక్ష కార్య‌క్ర‌మం యొక్క కృతార్థ‌త ను నిరూపించింది. మిశ‌న్ శ‌క్తి 2 కార‌ణాల రీత్యా ప్ర‌త్యేక‌మైంది: 1) ఇటువంటి ఒక ప్ర‌త్యేక‌మైన మ‌రియు ఆధునిక‌మైన సామ‌ర్ధ్యాన్ని సంపాదించుకొన్న నాలుగో దేశం గా భార‌త‌దేశం నిలచింది. 2) దీనికి సంబంధించిన కృషి అంతా కూడా దేశీయం గానే జ‌రిగింది. భార‌త‌దేశం ఒక రోద‌సి శ‌క్తి గా స‌మున్న‌తం గా నిల‌బ‌డింది. ఇది భార‌త‌దేశాన్ని బ‌ల‌వ‌త్త‌రం గా, మ‌రింత భ‌ద్ర‌మైంది గా తీర్చిదిద్ద‌డం తో పాటు శాంతి ని మ‌రియు సామ‌ర‌స్యాన్ని ఇనుమ‌డింప చేస్తుంది కూడాను” అని ఒక సందేశం లో ప్ర‌ధాన మంత్రి పేర్కొన్నారు.
8 కొత్త ఐ ఐ టి ల స్థాపనకు సంబంధించి సవరించిన వ్యయ అంచనాలకు మంత్రిమండలి ఆమోదం

భువనేశ్వర్, గాంధీనగర్, హైదరాబాద్, ఇండోర్, జోధ్పూర్, మండీ, పాట్నా, రోపడ్ లలో కొత్తగా 8 ఐ ఐ టి లను నెలకొల్పడానికిగాను సవరించిన వ్యయ అంచనాలకు మంత్రిమండలి ఆమోదం తెలిపింది. ప్రధాన మంత్రి శ్రీ నరేంద్ర మోదీ ఈ రోజు జరిగిన కేంద్ర మంత్రివర్గ సమావేశానికి అధ్యక్షత వహించారు. 2008-09 సంవత్సరం నుండి 2018-19 మధ్య 11 సంవత్సరాల కాలంలో ఎనిమిది నూతన ఐ ఐ టి లను ఏర్పాటు చేయడానికి సవరించిన అంచనా ప్రకారం రూ.13,9990 కోట్ల వ్యయం కాగలదు. తొలుత ఇందుకు రూ.6,080 కోట్లు వ్యయం కావచ్చని అంచనా వేశారు. సమయం గడచిపోతుండడం, ధరలు పెరగడంతో ఈ వ్యయం మరొక రూ.7,910 కోట్ల మేర పెరిగిపోయింది. ప్రాజెక్టు ముగిశాక ప్రతి ఒక్క ఐ ఐ టి లోను 2,360 మంది విద్యార్థులు ఉంటారు. 11వ సంవత్సరం ఆఖరుకు అంటే, 2019 మార్చి నాటికి ఈ ఎనిమిది ఐ ఐ టి ల మొత్తం విద్యార్థుల సంఖ్య 12,880 కి చేరుకొంటుంది. ప్రత్యక్షంగా 12880 మంది విద్యార్థులకు ప్రయోజనం కలిగినా, పరోక్షంగా ఈ 8 ఐ ఐ టి లు పరిశోధనలు, పుస్తకాల ప్రచురణ, పరిశోధన పత్రాల ప్రచురణ, , రిజిస్టర్ డ్ పేటెంట్లు/ ట్రేడ్మార్క్లు/ డిజైన్లు, నాణ్యత మెరుగుదల కార్యక్రమాల వంటి వాటిలో రాశిపరమైన, వాసి పరమైన వృద్ధి ఉండగలదని భావిస్తున్నారు. అంతే కాకుండా, ఈ సంస్థలు పరిశ్రమల రంగంలో ఎప్పటికప్పుడు మారుతూ ఉండే అవసరాలను, ఆర్థిక వ్యవస్థ యొక్క అవసరాలను కూడా తీర్చగలవని భావిస్తున్నారు. ఈ కొత్త సంస్థల లోని సుశిక్షిత సిబ్బంది ప్రతిభాప్రజ్ఞలు నైపుణ్యం గల మానవ శక్తిని సమకూర్చగలుగుతాయి. ఐ ఐ టి లు వాటి పరిశోధన మరియు అభివృద్ధి, సాంకేతిక విజ్ఞాన సంబంధి నూతన ఆవిష్కరణలు, ఔత్సాహిక పారిశ్రామికుల స్ఫూర్తిని పెంపొందించడం ద్వారా దేశ ఆర్థిక పురోగతికి తోడ్పడుతాయి. పూర్వ రంగం : మంత్రిమండలి 2008 జులై లో సమావేశమై డి పి ఆర్ మేరకు కొత్తగా 8 ఐ ఐ టి లను భువనేశ్వర్, గాంధీనగర్, హైదరాబాద్, ఇండోర్, జోధ్పూర్, మండీ, పాట్నా మరియు రోపడ్ లలో నెలకొల్పాలన్న ప్రతిపాదనను ఆమోదించింది. మంత్రిమండలి ఆమోదానికి అనుగుణంగా ఒక్కొక్క విద్యాసంస్థను రూ.760 కోట్ల వ్యయం వంతున ఏర్పాటు చేయవలసివుంది. ఈ లెక్కన 8 ఐ ఐ టి ల స్థాపనకు రూ.6,080 కోట్ల వ్యయం కాగలదనుకున్నారు.
గోవా రాష్ట్ర హోదాను పొందిన దినం సందర్భంగా గోవా ప్రజలకు శుభాకాంక్షలు తెలిపిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ గోవా ప్రజలకు గోవా స్టేట్ హుడ్ డే శుభాకాంక్షలు తెలియజేశారు. “గోవా స్టేట్ హుడ్ డే సందర్భంగా గోవా ప్రజలందరికీ ఇవే నా శుభాకాంక్షలు. రానున్న కాలంలో రాష్ట్రం పురోగమన యాత్రలో కొత్త మైలురాళ్లను అందుకోవాలి గాక” అని ప్రధాన మంత్రి అన్నారు.
స్వ‌చ్ఛ్ భార‌త్ అభియాన్ కు గాను ‘గ్లోబ‌ల్ గోల్ కీప‌ర్‌ అవార్డు’ ను అందుకొన్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ స్వ‌చ్ఛ్ భార‌త్ అభియాన్ కు గాను బిల్ ఎండ్ మెలిండా గేట్స్ ఫౌండేశ‌న్ ప్రదానం చేసిన గ్లోబ‌ల్ గోల్ కీప‌ర్‌ అవార్డు ను 2019వ సంవ‌త్స‌రం సెప్టెంబ‌ర్ 24వ తేదీ నాడు అందుకొన్నారు. ఈ పుర‌స్కార ప్రదానోత్సవం న్యూ యార్క్ లో ఐక్య రాజ్య స‌మితి సాధార‌ణ స‌భ‌ (యుఎన్‌జిఎ) స‌మావేశాల సంద‌ర్భం గా జ‌రిగింది. స్వ‌చ్ఛ్ భార‌త్ అభియాన్ ను ఒక ప్రజాందోళ‌న గా మార్చిన‌టువంటి మ‌రియు దీని ని వారి దైనందిన జీవ‌నం లో ఒక భాగం గా మ‌ల‌చుకొన్న‌టువంటి భార‌తీయుల కు ఈ అవార్డు ను ప్ర‌ధాన మంత్రి అంకితమిచ్చారు. “స్వ‌చ్ఛ్ భార‌త్ అభియాన్ భార‌త‌దేశ ప్ర‌జ‌ల వల్లే స‌ఫ‌లమైంది. వారు దీని ని వారి యొక్క స్వీయ ఉద్య‌మం గా మలచుకోవడం తో, దీని నుండి ఆశించిన‌ ఫ‌లితాల ను సాధించ‌గలిగారు” అని ప్ర‌ధాన మంత్రి అవార్డు ను స్వీక‌రించిన అనంత‌రం వ్యాఖ్యానించారు. మ‌హాత్మ గాంధీ 150వ జ‌యంతి సంద‌ర్భం గా ఈ అవార్డు ను అందుకోవడం త‌న‌ కు ఒక ముఖ్య‌మైన ఘ‌డియ అని ప్ర‌ధాన మంత్రి చెప్తూ, 130 కోట్ల మంది భార‌తీయులు ఒక ప్ర‌తిజ్ఞ ను చేసిన‌ప్పుడు ఎటువంటి స‌వాలు ను అయినా అధిగ‌మించ‌వ‌చ్చు అన‌డానికి స్వ‌చ్ఛ్ భార‌త్ అభియాన్ ఒక నిద‌ర్శ‌నం అని పేర్కొన్నారు. మ‌హాత్మ గాంధీ కన్న స్వ‌చ్ఛ్ భార‌త్ క‌ల ను నెరవేర్చడం లో భార‌త‌దేశం ప్రశంసాయోగ్యమైనటువంటి పురోగ‌తి ని సాధించింద‌ని కూడా ఆయ‌న అన్నారు. ‘‘గ‌డ‌చిన అయిదు సంవ‌త్స‌రాల కాలం లో రికార్డు సంఖ్య లో 11 కోట్ల‌ కు పైగా టాయిలెట్ లను నిర్మించ‌డ‌ం జరిగింది. ఈ ఉద్య‌మం తో దేశం లో పేద‌ల కు, మ‌హిళ‌ల కు ఎక్కువ ప్రయోజనం కలిగింది’’ అని ప్ర‌ధాన మంత్రి తెలిపారు. పారిశుధ్యం, ఇంకా ఆరోగ్య ప్ర‌యోజ‌నాల కు తోడు, 11 కోట్ల టాయిలెట్ ల నిర్మాణం ప‌ల్లెల లో ఆర్థిక కార్య‌క‌లాపాల కు కూడా ఊతాన్ని ఇచ్చిందని ప్ర‌ధాన మంత్రి అన్నారు. ప్ర‌పంచ వ్యాప్తం గా పారిశుధ్య సదుపాయాల ప‌రిధి ని మెరుగు ప‌ర‌చ‌డం గురించి ప్ర‌ధాన మంత్రి చెప్తూ, భార‌త‌దేశం త‌న ప్రావీణ్యాన్ని మ‌రియు అనుభ‌వాల ను ఇత‌ర దేశాల తో పంచుకోవ‌డాని కి సిద్ధం గా ఉంది; దీని ద్వారా పారిశుధ్యం స‌దుపాయాల విస్తృతి ని పెంచే దిశ గా ఉమ్మ‌డి కృషి సాధ్య‌పడుతుంద‌న్నారు. ఫిట్ ఇండియా మూవ్‌మెంట్ మ‌రియు జ‌ల్ జీవ‌న్ మిశ‌న్‌ ల వంటి కార్యక్రమాల ను ఉద్యమ తరహా లో అమలు చేస్తూ భార‌త‌దేశం ముందు జాగ్రత్త చర్యలతో కూడినటువంటి ఆరోగ్య సంర‌క్ష‌ణ దిశ గా సాగుతోందని ప్ర‌ధాన మంత్రి వెల్లడించారు.
గడచిననెల తాలూకు ‘మన్ కీ బాత్’ కార్యక్రమానికి సంబంధించిన మన్ కీ బాత్ పత్రిక లింకు నువెల్లడించిన ప్రధాన మంత్రి

ప్రధాన మంత్రి కార్యాలయం కిందటి నెల మన్ కీ బాత్ (‘‘మనసు లో మాట’’) కార్యక్రమం పై ఆధారపడిన మన్ కీ బాత్ పత్రిక లింకు ను ఒక ట్వీట్ లో శేర్ చేస్తూ, ఆ ట్వీట్ లో – ‘‘గత నెల #MannKiBaat (‘మనసు లో మాట’) ఎపిసోడ్ ఆధారం గా రూపొందిన పత్రిక ను చదవగలరు. కార్యక్రమం లో ప్రస్తావన కు వచ్చిన అంశాల పై ఆ పత్రిక లో ఆసక్తిదాయకమైన వ్యాసాలు ఉన్నాయి.’’ అని తెలిపింది. http://davp.nic.in/ebook/e_sep/index.html http://davp.nic.in/ebook/h_sep/index.html”
దార్ ఎస్ స‌లామ్ లో ప్ర‌ధాన మంత్రి శ్రీ నరేంద్ర మోదీ ఎదుట గ్రామీణ సౌర మ‌హిళా ఇంజినీర్ల ( సోలార్ మమాస్) నైపుణ్య ప్ర‌ద‌ర్శ‌న‌

ప్ర‌ధాన మంత్రి శ్రీ నరేంద్ర మోదీ ఎదుట టాంజానియా, మ‌రికొన్ని ఆఫ్రికా దేశాల‌కు చెందిన దాదాపు 30 మందితో కూడిన గ్రామీణ సౌర మ‌హిళా ఇంజినీర్ల బృందం వారి నైపుణ్యాల‌ను ప్ర‌ద‌ర్శించింది. సౌర శక్తితో పనిచేసే లాంత‌రులకు సంబంధించిన విడి భాగాల‌ను క‌ల‌ప‌డం, మరమ్మతు చేయ‌డం, నిర్వ‌హించడంతో పాటు గృహాల‌లో ఏర్పాటు చేసుకొనే సౌర విద్యుత్తు వ్య‌వ‌స్థ‌ల‌పైన వారు ప్ర‌ధాన మంత్రి శ్రీ న‌రేంద్ర మోదీ ముందు ఈ రోజు ప్ర‌ద‌ర్శ‌న ఇచ్చారు. దానితోపాటు తేనె సేక‌ర‌ణ‌కు, బ‌ట్ట‌లను కుట్టేటందుకు తాము అనుస‌రిస్తున్న పద్థతుల‌కు సంబంధించి త‌మ నైపుణ్యాల‌ను వారు ప్ర‌ద‌ర్శించారు. అనంతరం “మేం అధిగ‌మిస్తాం” అనే గీతాన్ని ఆలాపించారు. భార‌త‌దేశం మ‌ద్ద‌తుతో ఆఫ్రికాలో చేప‌ట్టిన‌ కార్య‌క్ర‌మాల‌లో భాగంగా తిలోనియా (రాజ‌స్థాన్) లోని బేర్ ఫూట్ కాలేజ్ ఆఫ్రికాకు చెందిన గ్రామీణ సౌర మ‌హిళా ఇంజినీర్ల‌ను ప్రోత్స‌హిస్తూ శిక్ష‌ణనిస్తోంది. సౌర శక్తితో పనిచేసే లాంత‌రుల విడిభాగాల‌ను కలుపుతూ అమ‌ర్చ‌డం, ఉప‌యోగించ‌డం, మ‌ర‌మ్మ‌తులు చేయ‌డం, నిర్వ‌హించ‌డంతోపాటు గృహాల‌లో ఏర్పాటు చేసుకునే సౌర విద్యుత్ వ్య‌వ‌స్థ‌ల‌పైన భారతదేశ ప్రభుత్వం అండతో ఈ విధమైన శిక్ష‌ణనిస్తున్నారు. టాంజానియాలోని జాంజీబార్ దీవుల‌తో పాటు ప‌లు ఆఫ్రికా దేశాలలో బేర్ ఫూట్ మ‌హిళా వృత్తివిద్యా శిక్ష‌ణ క‌ళాశాల‌ను ఏర్పాటు చేయ‌డం జ‌రిగింది. వీటి ద్వారా సౌర విద్యుత్తీక‌ర‌ణ నైపుణ్యాల‌ను నేర్ప‌డమే కాకుండా శిక్ష‌ణ పొందిన‌వారికి సోలార్ కిట్ లను అంద‌జేయ‌డం జ‌రుగుతోంది. ఆఫ్రికాలో ఏర్పాటు చేసిన ఈ క‌ళాశాల‌లు ప‌లు ఇత‌ర ఔత్సాహిక పారిశ్రామిక నైపుణ్యాల‌ను నేర్ప‌డంలో స‌హ‌క‌రిస్తున్నాయి. తేనెటీగ‌ల పెంప‌కం, కుట్టు ప‌ని మొద‌లైన రంగాల‌లో శిక్ష‌ణ‌ను అందిస్తున్నాయి. విడి భాగాల సాయంతో సోలార్ కిట్ లను త‌యారు చేయ‌డం, వాటిని ఏర్పాటు చేసి నిర్వ‌హించ‌డం మొద‌లైన ప‌నుల‌ను సోలార్ మామాలు చేయ‌గ‌ల‌రు. వీరు ఇప్పుడు త‌మ త‌మ ప్రాంతాల‌లో సౌర విద్యుదీక‌ర‌ణ వ్య‌వ‌స్థ‌ల‌ను నిర్వ‌హించ‌గ‌లుగుతున్నారు.
వారాణసీ లో నిర్మాణం లో ఉన్న ఫ్ల‌య్ ఓవ‌ర్ కూలిపోయిన ఘటన లో ప్రాణాలు కోల్పోయిన వారి సంబంధికులకు పిఎమ్ఎన్ఆర్ఎఫ్ నుండి అనుగ్రహపూర్వక చెల్లింపును ప్రకటించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ వారాణసీ లో నిర్మాణం లో ఉన్న ఫ్ల‌య్ ఓవ‌ర్ 2018 మే నెల 15వ తేదీన కూలిపోయిన ఘటన లో ప్రాణాలు కోల్పోయిన వారికి ప్రతి ఒక్కరికి 2 లక్షల రూపాయల వంతున వారి యొక్క సంబంధికులకు ప్ర‌ధాన మంత్రి జాతీయ సహాయ నిధి (పిఎమ్ఎన్ఆర్ఎఫ్) నుండి అనుగ్రహపూర్వక చెల్లింపు ను ప్రకటించారు. వారాణసీ లో నిర్మాణం లో ఉన్న ఫ్ల‌య్ ఓవ‌ర్ కూలిపోయిన ఘటన లో తీవ్రంగా గాయ‌ప‌డ్డ‌ వారికి ప్రతి ఒక్కరికి 50,000 రూపాయల వంతున చెల్లించేందుకు కూడా ప్ర‌ధాన మంత్రి ఆమోదం తెలిపారు.
శ్రీ కె. కామరాజ్ గారి ని ఆయన జయంతి సందర్భం లో స్మరించుకొన్న ప్రధానమంత్రి

శ్రీ కె. కామరాజ్ గారి ని ఆయన జయంతి నాడు ప్రధాన మంత్రి శ్రీ నరేంద్ర మోదీ స్మరించుకొన్నారు. భారతదేశం యొక్క స్వాతంత్య్ర పోరాటాని కి చెరిగిపోనటువంటి తోడ్పాటు ను శ్రీ కె. కామరాజ్ గారు అందించారు. అంతేకాకుండా, ఒక కరుణాభరితమైనటువంటి పాలకుని గా కూడా ఆయన తనదైన ముద్ర ను వేశారు అని శ్రీ నరేంద్ర మోదీ అన్నారు. ప్రధాన మంత్రి ఒక ట్వీట్ లో – ‘‘శ్రీ కె. కామరాజ్ గారి ని ఆయన జయంతి నాడు గుర్తు కు తెచ్చుకొంటున్నాను. భారతదేశం యొక్క స్వాతంత్య్ర పోరాటానికి చెరపలేనటువంటి తోడ్పాటు ను ఆయన అందించారు. అంతేకాక, దయాపూరితమైనటువంటి పరిపాలకుని గా కూడా గుర్తింపు ను తెచ్చుకొన్నారు. పేదరికాన్ని మరియు మానవుల ఇక్కట్టుల ను తగ్గించడానికి ఆయన కఠోరమైన శ్రమ ను చేశారు; విద్య మరియు ఆరోగ్యం రంగాల ను మెరుగుపరచడం పైన సైతం కామరాజ్ గారు శ్రద్ధ తీసుకొన్నారు.’’ అని పేర్కొన్నారు.
శక్తి సామ‌ర్థ్య సేవల రంగంలో భార‌తదేశం, యుఎఇ ల మధ్య స‌హ‌కారానికి ఉద్దేశించిన ఎమ్ఒయు కు ఆమోదం తెలిపిన మంత్రివర్గం

శక్తి నిర్వ‌హ‌ణ‌‌, పొదుపు విభాగాలలో వివిధ ర‌కాలైన సేవ‌ల‌ను అందించేందుకు వాణిజ్య‌ం & ప‌రిశ్ర‌మ‌ల మంత్రిత్వ శాఖ‌కు అనుబంధంగా ప‌ని చేస్తున్న పారిశ్రామిక విధానం & ప్రోత్సాహ‌ విభాగం ప‌రిధిలోని స్వ‌తంత్ర హోదా గ‌ల సంస్థ అయినటువంటి నేషనల్ ప్రొడక్టివిటీ కౌన్సిల్ (ఎన్ పిసి) కి, యుఎఇ కి చెందిన అల్ ఎతిహాద్ ఎన‌ర్జీ స‌ర్వీసెస్ కు మ‌ధ్య కుదిరిన అవ‌గాహ‌నపూర్వక ఒప్పందానికి (ఎమ్ఒయు) ప్ర‌ధాన మంత్రి శ్రీ న‌రేంద్ర‌ మోదీ అధ్య‌క్ష‌త‌న స‌మావేశ‌మైన‌ కేంద్ర మంత్రివర్గం ఎక్స్- పోస్ట్ ఫ్యాక్టో ఆమోద‌ం తెలిపింది. ఈ ఎమ్ఒయు ప్రకారం, ఎన్ పిసి ఈ దిగువన పేర్కొన్న సేవ‌లను సమకూర్చుతుంది. 1. శక్తి అంచ‌నా సేవ‌లు 2. శక్తి ఆడిట‌ర్ల‌కు శిక్ష‌ణ‌ మరియు ధ్రువీకరణ సేవలు 3. డిమాండు నిర్వ‌హ‌ణ‌ కాగా, అల్ ఎతిహాద్ ఇఎస్ కేసుల వారీగా వివిధ ప్రాజెక్టుల‌కు ఈ దిగువ సేవ‌లందిస్తుంది: i) యుఎఇ లోని ప్ర‌భుత్వ‌, ప్రైవేటు యాజ‌మాన్యంలోని సంస్థ‌ల‌కు క‌స్ట‌మ‌ర్ స‌పోర్ట్ సేవలు ii) యుఎఇ లో ఫీల్డ్ ఆడిటింగ్ వృత్తి నిపుణుల‌కు అన్ని విధాల స్థానిక మ‌ద్ద‌తు సేవలు iii) యుఎఇ లో ఎన‌ర్జీ ఆడిట‌ర్ల‌కు శిక్ష‌ణ‌ మరియు ధ్రువీకరణ iv) యుఎఇ లోని ప‌రిశ్ర‌మ‌ల‌న్నింటికీ డిమాండుప‌ర‌మైన నిర్వ‌హ‌ణ సేవ‌లు ఈ ఎమ్ఒయు తో దుబాయ్ లోను, గ‌ల్ఫ్ స‌హ‌కార మండ‌లి (జిసిసి) స‌భ్య‌త్వ దేశాలలోను అధిక విలువ గ‌ల శక్తి నిర్మాణానికి, అభివృద్ధికి సంబంధించిన వ్య‌వ‌స్థాత్మ‌క యంత్రాంగం అభివృద్ధి చేయ‌డం వంటి రంగాలలో అవ‌కాశాలను ఎన్ పిసి అందిపుచ్చుకుంటుంది. నానాటికీ మార్పులకు లోనవుతున్న అంత‌ర్జాతీయ వ్యాపార చిత్రప‌టంలో ఎన్ పిసి మ‌రిన్ని సామ‌ర్థ్యాల‌ను విస్త‌రించి, స్పర్ధాత్మక స‌మ‌ర్థ‌త‌ను పెంచుకోవ‌డం ద్వారా మ‌రింత గుర్తింపును పొంద‌గ‌లుగుతుంది. శక్తి సామ‌ర్థ్యాల విభాగంలో ఎన్ పిసి మ‌రింత ఎక్కువ మందిని ఆక‌ర్షించి, అంత‌ర్జాతీయ స‌హ‌కార భాగ‌స్వాముల‌ను కూడా సాధించ‌గ‌లుగుతుంది. జిసిసి స‌భ్యత్వ దేశాలలో ఎన్ పిసి మ‌రింత ప్రాచుర్యంలోకి రావ‌డానికి, ఇంధ‌న రంగంలో మ‌రింతగా వ్యాపారాన్ని విస్త‌రించుకోవ‌డానికి ఈ ఎమ్ ఒయు దోహ‌ద‌కారి అవుతుంది.
ఆరోగ్యం, పారిశుద్ధ్యం & పట్టణాభివృద్ధి మరియు వాణిజ్యం & పరిశ్రమలపై తమ ఆలోచనలను ప్రధాన మంత్రికి నివేదించిన కార్యదర్శుల బృందాలు రెండు

భారతదేశ ప్రభుత్వ కార్యదర్శుల బృందాలు రెండు ఆరోగ్యం, పారిశుద్ధ్యం & పట్టణాభివృద్ధి మరియు వాణిజ్యం & పరిశ్రమలపై తమ ఆలోచనలను ప్రధాన మంత్రి శ్రీ న‌రేంద్ర మోదీ కి ఈ రోజు నివేదించాయి. కేంద్ర మంత్రులు, నీతి ఆయోగ్ కు చెందిన అధికారులు కూడా ఈ కార్యక్రమంలో పాల్గొన్నారు. పాలనకు సంబంధించిన వేరు వేరు అంశాలపై ప్రస్తుత పరంపరలో మొత్తం తొమ్మిది కార్యదర్శుల బృందాలు తమ తమ సమర్పణలను నివేదించవలసి ఉండగా, ఇంతవరకు ఏడు సమర్పణలను నివేదించడమైంది.
భారతదేశం మరియు కెనడాల మధ్య తపాలా బిళ్ళల సంయుక్త జారీ అంశం మంత్రివర్గ పరిశీలనకు నివేదన

భారతదేశం, కెనడా లు ‘‘దీపావళి’’ ఇతివృత్తానికి సంబంధించిన రెండు జతల స్మారక తపాలా బిళ్ళలను సంయుక్తంగా జారీ చేయాలని పరస్పర అంగీకారానికి వచ్చిన సంగతిని ప్రధాన మంత్రి శ్రీ‌ నరేంద్ర మోదీ అధ్యక్ష‌తన ఈ రోజు సమావేశమైన కేంద్ర మంత్రివర్గం దృష్టికి తీసుకురావడమైంది. ఈ ఉమ్మడి తపాలా బిళ్ళలను 2017 సెప్టెంబర్ 21వ తేదీన విడుదల చేయనున్నారు. ఈ విషయమై తపాలా విభాగానికి మరియు కెనడా పోస్టుకు మధ్య ఒక అవగాహన పూర్వక ఒప్పందం (ఎమ్ఒయు) పై ఇప్పటికే సంతకాలయ్యాయి. భారతదేశం మరియు కెనడా ల మధ్య ప్రజాస్వామిక విలువలు, బహుత్వ వాదం, అందరికీ సమానత్వం మరియు సమ న్యాయ పరిపాలన అనే అంశాలపై ఆధారపడ్డ సన్నిహిత సంబంధం చాలా కాలం క్రితం నుండే కొనసాగుతూ వస్తోంది. ఉభయ దేశాల ప్రజల మధ్య పటిష్టమైన సంబంధాలు మరియు కెనడాలో భారతీయ సంతతి ప్రవాసులు పెద్ద సంఖ్యలో ఉండటం ఈ సంబంధానికి ఒక దృఢమైన పునాదిని సమకూర్చాయి. ఈ సంయుక్త కార్యకలాపానికి గాను- రెండు దేశాలకు ఒక సాంస్కృతిక సంబంధమైన ఇతివృత్తంగా ‘‘దీపావళి’’ ఇతివృత్తం అలరారుతూ ఉండటం మరియు కెనడాలో భారతీయ సంతతి ప్రవాసీ కుటుంబాలు పెద్ద సంఖ్యలో ఉండడంతో- సంయుక్త తపాలా బిళ్ళల జారీకి ‘‘దీపావళి’’ ఇతివృత్తాన్నే ఎంపిక చేయడమైంది.
నౌకా దళ దినోత్సవం సంద‌ర్భం గా శుభాకాంక్ష‌లు  తెలిపిన ప్ర‌ధాన మంత్రి

నౌకా దళ దినోత్సవాన్ని పుర‌స్క‌రించుకొని భార‌తీయ నౌకా ద‌ళం సిబ్బంది కి మ‌రియు వారి కుటుంబాల‌ కు ప్ర‌ధాన మంత్రి శ్రీ న‌రేంద్ర మోదీ శుభాకాంక్ష‌లు తెలిపారు. “భార‌తీయ నౌకా ద‌ళం లోని వీర సిబ్బంది కి మ‌రియు వారి కుటుంబాల‌ కు నౌకా ద‌ళ దినోత్స‌వ శుభాకాంక్ష‌లు. దేశాన్ని రక్షిస్తున్నందుకు మ‌రియు విప‌త్తు స‌హాయ‌క చ‌ర్య‌ల వేళల్లో నౌకాదళం ప్ర‌శంస‌నీయ‌మైన భూమిక‌ ను పోషిస్తున్న‌ందుకు భార‌త‌దేశం మ‌న నౌకాద‌ళాని కి కృత‌జ్ఞ‌త ను వ్యక్తం చేస్తోంది” అని ఒక సందేశం లో ప్ర‌ధాన మంత్రి పేర్కొన్నారు.
బంగ్లాదేశ్ ప్ర‌ధాన‌మంత్రికి కృత‌జ్ఞ‌త‌లు తెలిపిన  ప్ర‌ధాన‌మంత్రి శ్రీ న‌రేంద్ర మోడీ

కోవిడ్ -19 అత్య‌వ‌స‌ర నిధికి త‌మ వంతు స‌హాయాన్ని ప్ర‌క‌టించినందుకు ప్ర‌ధాన‌మంత్రి శ్రీ న‌రేంద్ర మోదీ బంగ్లాదేశ్ ప్ర‌ధాన‌మంత్రి శ్రీ‌మ‌తి షేక్ హ‌సీనాకు త‌మ కృత‌జ్ఞ‌త‌లు తెలిపారు బంగ్లాదేశ్ ప్ర‌ధాన‌మంత్రి శ్రీమ‌తి షేక్ హ‌సీనా కోవిడ్ -19 అత్య‌వ‌స‌ర నిధికి 1.5 మిలియ‌న్ డాల‌ర్ల స‌హాయాన్ని ప్ర‌క‌టించినందుకు కృత‌జ్ఞ‌త‌లు. మ‌న సంఘీభావం, క‌లిసి ప‌నిచేయ‌డం ద్వారా కోవిడ్ -19 విసిరిన స‌వాలునుంచి మ‌నం బ‌య‌ట‌ప‌డ‌గ‌ల_మ‌ని ప్ర‌ధాన‌మంత్రి పేర్కొన్నారు.
గ‌వ‌ర్న‌ర్ ల స‌మావేశం ముగింపు కార్య‌క్ర‌మం లో ప్ర‌సంగించిన ప్ర‌ధాన మంత్రి

ప్ర‌ధాన‌ మంత్రి శ్రీ న‌రేంద్ర మోదీ ఈ రోజు రాష్ట్రప‌తి భ‌వ‌న్ లో జ‌రిగిన గ‌వ‌ర్న‌ర్ ల స‌మావేశం తాలూకు ముగింపు కార్య‌క్ర‌మాన్ని ఉద్దేశించి ప్ర‌సంగించారు. స‌మావేశంలో జరిగిన వివిధ చ‌ర్చ‌లు మరియు వ్య‌క్త‌మైన అభిప్రాయాలను ప్ర‌ధాన మంత్రి ప్రశంసించారు. భాగస్వామ్యాలను, సాంస్కృతిక బృందాల రాకపోకలను, రాష్ట్రాలకు రాష్ట్రాలకు మ‌ధ్య ప్రజల సంబంధాల‌ను ప్రోత్సహించే “ఏక్ భార‌త్‌, శ్రేష్ఠ భార‌త్” కార్య‌క్ర‌మాన్ని బ‌లోపేతం చేయ‌వ‌ల‌సిందిగా గ‌వ‌ర్న‌ర్ లకు ప్ర‌ధాన మంత్రి పిలుపునిచ్చారు. భార‌త‌దేశం లోని వేరు వేరు రాష్ట్రాల న‌డుమ సామ‌ర‌స్యాన్ని, స‌మ‌గ్ర‌త‌ను వృద్ధి పరచేందుకు నూతన మార్గాల‌ను నిర్మించవ‌ల‌సిన అవ‌స‌రం ఉంద‌ని ఆయ‌న నొక్కి చెప్పారు. విద్య రంగంలో శ్రేష్ఠ‌త్వాన్ని పెంపొందించ‌డం కోసం గ‌వ‌ర్న‌ర్ లు- వారి యొక్క కుల‌ప‌తుల హోదా లో- విశ్వ‌విద్యాల‌యాల‌కు పిలుపు ఇవ్వాల‌ని ప్ర‌ధాన మంత్రి విజ్ఞ‌ప్తి చేశారు. భార‌త‌దేశం లోని విశ్వవిద్యాల‌యాలు ప్ర‌పంచంలో క‌ల్లా ఉత్త‌మ‌మైన విశ్వ‌విద్యాల‌యాలుగా ఎదిగి తీరాల‌ని, మ‌రి విశ్వ‌విద్యాల‌యాలలో ప‌రివ‌ర్త‌న‌ను తీసుకురావడం లో గ‌వ‌ర్న‌ర్లు ఒక కీల‌కమైనటువంటి పాత్ర‌ ను పోషించ‌గ‌లుగుతార‌ని ఆయ‌న చెప్పారు. ఈ సంద‌ర్భంగా ఐఐఎమ్ లలోను, అగ్ర‌గామి 10 ప్ర‌భుత్వ మ‌రియు ప్రైవేటు విశ్వ‌విద్యాల‌యాల‌లోను స్వ‌తంత్ర ప్ర‌తిప‌త్తిని పెంపొందించేందుకు కేంద్ర ప్ర‌భుత్వం చేప‌ట్టిన కార్య‌క్ర‌మాల‌ను గురించి ఆయ‌న వివ‌రించారు. సామాన్య మావ‌న‌వుడి జీవ‌నంలో స‌ర‌ళ‌త్వాన్ని వృద్ధిపరచే దిశ‌గా కేంద్ర ప్ర‌భుత్వం కృషి చేస్తోంద‌ని ప్ర‌ధాన మంత్రి అన్నారు. ఈ ఆశ‌య సాధ‌న దిశగా ప‌ని చేసేట‌ట్లుగా పౌర సంస్థ‌లను మ‌రియు ప్ర‌భుత్వ విభాగాలను గ‌వ‌ర్న‌ర్ లు ప్ర‌జా జీవితంలో వారికున్నటువంటి అపార అనుభ‌వం ద్వారా ప్రేరేపితం చేయ‌గ‌లుగుతార‌ని ఆయ‌న పేర్కొన్నారు. కేంద్ర ప్ర‌భుత్వం యొక్క ప్ర‌తిష్టాత్మ‌క‌ ఆరోగ్య హామీ ప‌థ‌కం అయినటువంటి ‘ఆయుష్మాన్ భార‌త్’ గురించి కూడా ప్ర‌ధాన మంత్రి మాట్లాడారు. భార‌త‌దేశం 2019 లో మ‌హాత్మ గాంధీ 150వ జ‌యంతిని జ‌రుపుకోనుంద‌ని, అలాగే 75వ స్వాతంత్య్ర వార్షికోత్స‌వాన్ని 2022 లో జ‌రుపుకోనుంద‌ని ప్ర‌ధాన మంత్రి శ్రీ న‌రేంద్ర మోదీ చెప్తూ, ఇటువంటి సంద‌ర్భాలు అభివృద్ధి ల‌క్ష్యాల‌ను సాధించ‌డంలో స్ఫూర్తిదాయ‌క‌ మైలు రాళ్ళుగా నిలువ‌గ‌లుగుతాయ‌న్నారు. త్వ‌ర‌లో జ‌రుగ‌నున్న కుంభ‌ మేళా కూడా జాతీయ స్థాయిలో ప్రాముఖ్యం క‌లిగిన లక్ష్యాలను ప్రోత్సహించడంలో ఒక ముఖ్య‌ ఘ‌ట్టంగా నిలువ‌గ‌లుగుతుందని ఆయ‌న అన్నారు.
హాపుడ్లోని రసాయనిక కర్మాగారం లో జరిగిన దుర్ఘటన లో ప్రాణ నష్టం సంభవించినందుకు సంతాపంతెలిపిన ప్రధాన మంత్రి

ఉత్తర్ ప్రదేశ్ లోని హాపుడ్ లో ఒక రసాయనిక కర్మాగారం లో జరిగిన ఒక దుర్ఘటన లో ప్రాణనష్టం సంభవించినందుకు ప్రధాన మంత్రి శ్రీ నరేంద్ర మోదీ ప్రగాఢ దు:ఖాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘ఉత్తర్ ప్రదేశ్ లోని హాపుడ్ లో రసాయనిక కర్మాగారం లో జరిగిన దుర్ఘటన హృద‌య‌విదారకం గా ఉంది. దీనిలో ప్రాణాల ను కోల్పోయిన వ్యక్తుల యొక్క దగ్గరి సంబంధికుల కు ఇదే నా సంతాపం. ఈ దుర్ఘటన లో గాయపడ్డ వారికి చికిత్స మరియు ఇతర అవసరమైన సహాయ చర్యల ను చేపట్టడం లో రాష్ట్ర ప్రభుత్వం తత్పరత తో తలమునకలైంది: ప్రధాన మంత్రి’’అని పేర్కొన్నారు.
స్వాతంత్ర్య స‌మ‌ర యోధుడు బాఘా జ‌తిన్  వ‌ర్థంతి సంద‌ర్భంగా ప్ర‌ధాన మంత్రి నివాళులు

స్వాతంత్ర్య స‌మ‌ర యోధుడు బాఘా జ‌తిన్ 100వ వ‌ర్థంతి సంద‌ర్భంగా ప్ర‌ధాన మంత్రి శ్రీ న‌రేంద్ర మోదీ ఆయ‌న‌కు నివాళుల‌ర్పించారు. “బాఘా జ‌తిన్‌కు నా నివాళులు. మాతృభూమి విముక్తి పోరాటంలో ఆయ‌న చూపిన ధైర్య సాహ‌సాలు, చేసిన‌ త్యాగం చిరస్మ‌ర‌ణీయం” అని ప్ర‌ధాన మంత్రి పేర్కొన్నారు.
హైడ్రోకార్బన్ ఎక్స్ ప్లొరేషన్ అండ్ లైసెన్సింగ్ పాలసీ (హెచ్ ఇ ఎల్ పి)

హైడ్రోకార్బన్ ల అన్వేషణ మరియు లైసెన్సుల జారీ విధానం (హెచ్ ఇ ఎల్ పి)కి కేంద్ర మంత్రిమండలి ఆమోదం తెలిపింది. కేంద్ర మంత్రివర్గ సమావేశానికి ప్రధాన మంత్రి శ్రీ నరేంద్ర మోదీ అధ్యక్షత వహించారు. ఈ విధానంలోని నాలుగు ముఖ్యమైన లక్షణాలు ఇలా ఉన్నాయి.. : 1. అన్ని రకాల హైడ్రోకార్బన్ల అన్వేషణకు, ఉత్పత్తికి ఒకే విధమైన లైసెన్సు; 2. ఓపెన్ ఎకరేజ్ పాలసీ; 3. నిర్వహణ సులభతరంగా ఉండే ఆదాయ పంపిణీ పద్ధతి; 4. ముడి చమురు, సహజవాయువుల విక్రయంలోను, ధరల నిర్ణయంలోను స్వేచ్ఛ. ఈ నిర్ణయం దేశంలో చమురు. సహజ వాయువుల ఉత్పత్తిని పెంచగలదు. ఈ రంగంలోకి గణనీయమైన పెట్టుబడులు రావడానికి దోహదం చేయగలదు. చెప్పుకోదగినన్ని ఉద్యోగావకాశాలను సృష్టించ‌గ‌ల‌దు. పారదర్శకత్వాన్ని పెంపొందించడంతో పాటు పరిపాలన పరమైన విచక్షణాధికారాన్ని తగ్గించగలగడం అనేవి కూడా ఈ విధానం ధ్యేయాలుగా ఉన్నాయి. ఒకే విధమైన లైసెన్సు పద్ధతి కాంట్రాక్టరుకు అటు సంప్రదాయ చమురు, గ్యాస్ వనరులతో పాటు ఇటు సి బి ఎమ్, షేల్ గ్యాస్/ ఆయిల్, టైట్ గ్యాస్, గ్యాస్ హైడ్రేట్స్ వంటి సంప్రదాయేతర చమురు, గ్యాస్ వనరులను ను అన్వేషించే వెసులుబాటును కల్పిస్తుంది. ఇక ఓపెన్ ఎకరేజీ పాలసీ ఇ & పి కంపెనీలకు ఫలానా నిర్దేశిత ప్రాంతంలో నుంచి బ్లాకులను ఎంపిక చేసుకొనే అవకాశాన్ని కల్పిస్తుంది. ప్రస్తుతం అమల్లో ఉన్నటువంటి ఇన్వెస్ట్ మెంట్ మల్టిపుల్ మరియు కాస్ట్ రికవరీ/ ప్రొడక్షన్ లింక్ డ్ పేమెంట్ పై ఆధారపడిన ఉత్పత్తి పంపకం విధానం స్థానంలో సులభతరంగా నిర్వహించదగిన ఆదాయ పంపకం పద్ధతి అమలులోకి వస్తుంది. ఇదివరకటి కాంట్రాక్టులు లాభాన్ని పంచుకొనే భావన పై ఆధారపడి ఉన్నాయి. వ్యయాన్ని రాబట్టుకొన్న అనంతరం లాభాలను ప్రభుత్వం, కాంట్రాక్టరు పంచుకొనే వారు. లాభాలను పంచుకొనే పద్ధతిలో ప్రయివేటు పార్టిసిపెంట్ ల వ్యయ వివరాలన్నింటినీ నిశితంగా పరిశీలించడం ప్రభుత్వానికి అవసరమయ్యేది. ఇది అనేక జాప్యాలకు, తగాదాలకు దారి తీసింది. కొత్త విధానంలో అయిన వ్యయాలతో ప్రభుత్వానికి సంబంధం ఉండదు; చమురు, గ్యాస్ ల వంటి వాటి విక్రయం నుంచి లభించే స్థూల ఆదాయంలో ఒక భాగం ప్రభుత్వానికి దక్కుతుంది. వ్యాపారం చేయడంలో సౌలభ్యం అనే ప్రభుత్వ ప్రవచిత విధానానికి అనుగుణంగా ఈ కొత్త పద్ధతి రూపు దిద్దుకొన్నదని చెప్పాలి. సముద్ర తీరానికి దూరంగా ఉండే ప్రాంతాలలో గ్యాస్ ను, ఆయిల్‌ ను గుర్తించటం, వెలికితీయడం వ్యయ భరితమే కాక అధిక నష్ట భయంతో కూడిన ప్రక్రియ అని గుర్తించి, అటువంటి ప్రాంతాలకు ఎన్ ఈ ఎల్ పి రాయల్టీ రేట్లతో పోలిస్తే తక్కువ రాయల్టీ రేట్లను నిర్ధరించారు. రాయల్టీ రేట్లకు గ్రేడ్ లతో కూడిన పద్ధతిని ప్రవేశపెట్టారు. దీని ప్రకారం, తక్కువ లోతు నుంచి ఎక్కువ లోతు, బాగా ఎక్కువ లోతులో అన్వేషణ జరిపే కొద్దీ రాయల్టీ రేట్లు తగ్గుతుంటాయి. అదే సమయంలో, భూమి మీది ప్రాంతాలకు మాత్రం రాయల్టీ రేట్లను మార్చలేదు. రాష్ట్ర ప్రభుత్వాల ఆదాయాలపై ప్రభావం పడకూడదనే దృష్టితో ఇలా చేశారు. నూతన విధానంలో మంజూరు చేసే బ్లాకులకు.. ఎన్ ఈ ఎల్ పి కోవలోనే.. సెస్సు, దిగుమతి సుంకం వర్తించదు. ఈ తరహా బ్లాకుల నుంచి ఉత్పత్తి చేసే ముడి చమురు, గ్యాస్ లను మార్కెట్ చేసుకొనేందుకు ఈ విధానం స్వేచ్చను ప్రసాదిస్తోంది. “కనీస ప్రభుత్వం– గరిష్ఠ పాలన” అనే ప్రభుత్వ విధానానికి అనుగుణంగా ఈ విధానం ఉంది.
శ్రీ లంక లో భీషణ విస్ఫోటాలను ఖండించిన ప్ర‌ధాన మంత్రి

శ్రీ లంక లో జరిగినటువంటి భయావహమైన పేలుళ్ళ ను ప్ర‌ధాన మంత్రి శ్రీ న‌రేంద్ర మోదీ తీవ్రం గా ఖండించారు. ప్ర‌ధాన మంత్రి ఒక సందేశం లో ‘‘శ్రీ లంక లో జ‌రిగినటువంటి భీతి ని గొలిపే విస్ఫోటాల‌ ను తీవ్రం గా ఖండిస్తున్నాను. ఈ విధమైన బ‌ర్బ‌ర‌త్వాని కి మ‌న ప్రాంతం లో ఎటువంటి తావు లేదు. భార‌త‌దేశం శ్రీ లంక యొక్క పౌరుల వెన్నంటి నిలబడింది. ఆప్తుల‌ ను కోల్పోయిన కుటుంబాల శోకం లో నేను కూడా పాలుపంచుకొంటున్నాను; క్ష‌త‌గాత్రులు కోలుకోవాలంటూ ఆ ఈశ్వ‌రుడి ని ప్రార్థిస్తున్నాను” అని పేర్కొన్నారు.
జాతీయ సాంకేతిక విజ్ఞాన దినం సందర్భంగా ప్రజలకు శుభాకాంక్షలు తెలిపిన ప్రధాన మంత్రి

ప్రధాన మంత్రి శ్రీ నరేంద్ర మోదీ జాతీయ సాంకేతిక విజ్ఞాన దినాన్ని పురస్కరించుకొని పౌరులకు శుభాకాంక్షలు తెలియజేశారు. “మన దేశ పౌరులకు ఇవే జాతీయ సాంకేతిక విజ్ఞాన దినం శుభకామనలు. పౌరులందరికీ, మరీ ముఖ్యంగా మన ప్రతిభావంతులైన శాస్త్రవేత్త‌ల‌కు, సాంకేతిక విజ్ఞానం పట్ల ఉత్సాహాన్ని కనబరచే వారికి శుభాకాంక్షలు. మన దైనందిన జీవనంలో టెక్నాలజీని మరింత అధికంగా ఉపయోగించుకొందాం. అంతే కాకుండా, మన సమాజంలో సకారాత్మకమైన వ్యత్యాసాన్ని తీసుకువచ్చేందుకు టెక్నాలజీని వినియోగించుకొందాం. జయ్ జవాన్, జయ్ కిసాన్, జయ్ విజ్ఞాన్!” అని ప్రధాన మంత్రి పేర్కొన్నారు.